**Janne Jeremias Naakka** (s. 9. elokuuta 1994 Kemijärvi) eli **naaG** on suomalainen tubettaja sekä muoti- ja lifestylebloggaaja. Naakka on tullut tunnetuksi bloginsa sekä YouTube-videoidensa kautta.

Elämä ja ura
------------

Naakka perusti bloginsa *NaaG – not an average Guy* vuonna 2009. Tätä ennen hän oli tullut nuorison keskuudessa tunnetuksi IRC-galleria-verkkopalvelussa. Blogi käsitteli nuoren pojan elämää silloisella paikkakunnalla Oulussa. Vuonna 2012 Naakka alkoi seurustella Valtteri Sandbergin kanssa ja hän on käsitellyt blogissa rehellisesti heidän parisuhdettaan. Tällöin viikkokävijöitä Naakan blogissa oli 21 000. Samana vuonna 2012 Naakka aloitti kirjoittamaan blogiaan täysipäiväisenä työnä, jätti silloisen vaatetusalan artesaani opinnot kesken Oulun seudun ammattiopistossa Pikisaaren yksikössä ja muutti Helsinkiin. Naakka on suorittanut loppuun tekstiili- ja vaatetusalan perustutkinnon Stadin ammattiopistossa ja valmistunut sieltä vuonna 2015. Vuonna 2017 naaG-blogin seuraajista 27% on 15–19-vuotiaita ja 73% on 20–29-vuotiaita, selviää Babler Oy:n tuottamasta lukijatutkimuksesta. Blogin lukijat ovat erityisen kiinnostuneita muodista, matkailusta ja kosmetiikasta.

Naakka perusti YouTube-kanavansa vuonna 2010. Syksyllä 2017 Naakka saavutti 300 000 seuraajan rajapyykin sosiaalisessa mediassa. Kauppalehdessä julkaistussa Tubeconin taloustutkimuksella teettämästä tutkimuksessa selviää, että Naakka on Suomen seitsemänneksi seuratuin henkilö 16–19-vuotiaiden suomalaisten naishenkilöiden keskuudessa.

Vuonna 2016 Naakka oli tuomarina Mr. Gay Finland -kilpailussa ja saman vuoden syksynä hän julkaisi oman vaatemalliston. Hänet palkittiin myös Elle Style Awardseissa *Vuoden miespukeutujana*, missä Naakka sai ylivoimaisesti eniten yleisöääniä. Samassa kategoriassa oli ehdolla myös Cheek ja Robin. Naakka on ollut vieraana myös televisio-ohjelmissa, kuten Posse, Summeri ja Sub Goes Kolina. Hän esiintyi myös 2018 keväällä Ylen esittämässä Seniorit somessa -sarjan 1. ja 5. jaksossa sekä Uuden Musiikin Kilpailussa. Vuonna 2018 Naakka osallistui Ylen esittämään Metsähaaste-ohjelmaan usean muun sosiaalisen median vaikuttajan kanssa. Metsähaaste voitti Kultaisen Venlan kategoriassa *Paras Lasten- ja nuortenohjelma*. Sosiaalinen media on Naakan päätyö ja vuonna 2016 hän tienasi 89 000 euroa.

Palkinnot ja ehdokkuudet
------------------------

* 2013 Aussie Blog Awards *Reader's Choice* -kategoria, **1. sija**
* 2013 Inspiration Blog Awards *lifestyle*-kategoria, **3. sija**
* 2014 Tubecon Awards *Vuoden miestubettaja*, **ehdokkuus**
* 2015 Aussie Video Academy Awards, **1. sija**
* 2016 Tubecon Awards *Yleisön suosikki*, **ehdokkuus**
* 2016 Elle Style Awards *Vuoden miespukeutuja*, **1. sija**
* 2016 The Blog Awards *Paras Lifestyle -tubekanava*, **ehdokkuus**
* 2017 Inspiration Blog Awards *Viihdyttävin -tubekanava*, **ehdokkuus**
* 2017 Tubecon Awards *Yleisön suosikki*, **ehdokkuus**
* 2017 The Blog Awards *Vuoden visuaalisin*, **ehdokkuus**
* 2019 Kultainen Venla *Paras Lasten- ja nuorten ohjelma*, **1. sija**

Lähteet
-------

1. ↑  Vuoden 2017 markkinointitrendi: monikanavainen vaikuttajamarkkinointi - Siliä Oy *Siliä Oy*.  2.5.2017.  Arkistoitu 14.8.2018. Viitattu 16.9.2017.
2. 1 2  Kulta, mä rakastan sua mun blogissa *Vapa Media – Ole vetovoimainen. Aika on rajallista.*.  15.8.2013.  Arkistoitu 17.9.2017. Viitattu 16.9.2017.
3. ↑  Haaveena oma vaatemerkki *Kaleva.fi*. Viitattu 16.9.2017.
4. ↑  NaaG - Suomen Blogimedia *Suomen Blogimedia*.  Arkistoitu 17.9.2017. Viitattu 16.9.2017.
5. ↑  Janne Naakka: "Viimeisin innostukseni on meikkaaminen" *Elle*.  28.6.2017. Viitattu 16.9.2017.
6. ↑  Donald Trump nousi suomalaispoikien ykkösidoliksi *www.kauppalehti.fi*. Viitattu 16.9.2017.
7. ↑  Tervo, Toni: Hän on uusi Mr. Gay Finland – "Marko on todella kuuma pakkaus" *Helsingin Uutiset*. Viitattu 16.9.2017.
8. 1 2  Vloggaaja valittiin vuoden miespukeutujaksi *iltalehti.fi*. Viitattu 16.9.2017.
9. ↑  Seniorit somessa – tubettajat opastavat ikäihmisiä netin saloihin *yle.fi*. Viitattu 28.3.2018.
10. 1 2  Voittajat 2018 *Kultainen Venla*. Viitattu 7.9.2020.
11. ↑  Suosikkibloggaajilla valtavat tienestit: jopa 120 000 euron vuositulot - Metti Forssell ja Sofia Ruutu ansiolistan häntäpäässä! *seiska.fi*. Viitattu 11.11.2017.
12. ↑  Heikkinen, Mikko-Pekka: Someilmiö Janne Naakka, 20, ansaitsee elantonsa peukutuksilla *Helsingin Sanomat*.  18.4.2015.
13. ↑  NAAG on Suomen uusin videostara! *News Powered by Cision*. Viitattu 16.9.2017.

Aiheesta muualla
----------------

* Naakan blogi
* Naakan YouTube-kanava